Poskantoor se dae getel | Die Vryburger
Alles dui daarop dat die Suid-Afrikaanse Poskantoor se dae getel is, tensy iets drasties en baie vinnig gedoen word om die wankelende diens reop te hou.
Gedurende die afgelope ses maande het die Poskantoor se verlies die hoogte ingeskiet, en word geraam op sowat R500 miljoen, het 'n woordvoerder in die parlement bekend gemaak.
Alhoewel die stakers weer begin werk het, en posaflewering weer begin het, is die massa opgehoopte pos wat lê en wag om gesorteer te word, 'n reuse taak wat verrig moet word deur mense wat nie seker is of hulle salaris gaan ontvang nie.
Die Poskantoor moes 'n verslag ingee by die parlementêre portefeuljekomitee van watter planne gemaak is om die beleërde instelling van ondergang te red.
Khumo Mzozoyana, die Poskantoor se finansiële hoof, sê die afgelope ses maande was die inkomste R2,7 miljard, wat aansienlik minder is as wat die vorige jaar, in die ooreenstemmende tyd, ingevorder is.
Gedurende die afgelope jaar was die uitgawes meer as die inkomste, en die staking het die instelling sowat R75 miljoen gekos.
Alhoewel die poswerkers weer aan diens is, is die geskil tussen die vakbond en die Poskantoor nog nie finaal uit die weg geruim nie, en word onderhandelings steeds gevoer in die hoop dat 'n blywende oplossing gevind sal word.
3 thoughts on "Poskantoor se dae getel"
leeann November 2, 2014 at 8:05 pm
Ek sien die ou poskoets van baie jare gelede sal maar weer in werking gestel word !!! So staak almal hulle uit hulle werke uit, vernietig alles wat voorkom, en hulle unies lag al die pad bank toe. Mooi man mooi vernietig alles en brand alles af. Die dae van uintjies en gras vreet is om die draai
Hennie November 3, 2014 at 6:53 am
Wie onthou nog die ANC slagspreuk voor 1994: "We are ready to govern". Hulle het nie mooi verstaan nie!
Petro November 5, 2014 at 1:24 pm
Poskantoor kon 10jaar terug nie gou genoeg regstellende aksie toepas en ontslae raak van mense met kennis en wil om te werk. EN KYK NOU WAAR IS HULLE!! kRY VIR JULLE!!